# Manual til Gnome undertekster version 1.0

## Indledning

Gnome undertekster er et redigeringsværktøj til GNOME-skrivebordet. Gnome undertekster understøtter de fleste almindelige tekstbaserede undertekstformater og gør det muligt at redigere undertekster, konvertere og synkronisere. Dets egenskaber følger.

- Undertekstformater:

  - Avanceret Sub Station Alpha

  - MicroDVD

  - MPlayer

  - Mplayer 2

  - MPSub

  - SubRip

  - Sub Station Alpha

  - SubViewer 1.0

  - SubViewer 2.0

- Indbygget videoforhåndsvisning

  - Bruger mplayer som motor

  - Visning af videolænge og aktuel position

  - Indstil underteksttidspunkter baseret på videoposition

  - Vælg automatisk video under åbning af undertekster

- Brugergrænseflade

  - WSYWYG-What you see is what you get (hvad du ser er hvad du får)

  - Rediger hoved for undertekst

  - Søg og erstat, inklusiv understøttelse af regulære udtryk

  - Fortryd/gendan

- Handlinger for tidspunkter

  - Juster automatisk tidspunkter baseret på 2 korrekte tids-/synkroniseringspunkter

  - Flyt undertekster efter en angivet forsinkelse (som kan baseres på videoen)

  - Konverter mellem billedrater

  - Rediger tidspunkter og billedrate

- Andre egenskaber

  - Tegnkodning af et undertekstformat ved autoregistrering (ved åbning)

  - Valg af flertegnskodning

  - Formindsker krav til læsning af undertekster, så undertekster der indeholder fejl kan læses

## Kom i gang

### For at starte Gnome undertekster

Du kan starte Gnome undertekster på følgende måder:

Via menuen Programmer

- Vælg Lyd & video Gnome undertekster.

Kommandolinjen

- Tast `gnome-subtitles` `filnavn` og tryk Retur.

  Argumentet `filnavn` er valgfrit. Hvis det angives, vil programemt åbne den fil, når programmet starter.

## Arbejde med filer

### Oprette et nyt undertekstdokument

1. Gå til Fil Ny.

   En ny fil bør åbne i redigeringen

### Åbne en fil

1. Gå til Fil Åbn.

   Vinduet Åbn fil bør åbne

2. Vælg den undertekstfil du ønsker at åbne.

   1. Hvis du ønsker at angive kodningen så vælg den ønskede tegnkodning fra Kodning

   2. Hvis du ønsker at en video skal åbnes straks så vælg en video fra videolisten.

Under valg af video kan du kun vælge videoer fra den aktuelle mappe. Hvis videoen du ønsker at åbne ikke er i den samme mappe som undertekstfilen, kan du åbne videoen efter åbning af undertekstfilen.

### Gemme en fil

Du kan enten gemme en fil normalt, eller bruge Gem som for at angive forskellige indstillinger.

1. Gå til Fil Gem.

   Vinduet Åbn fil bør åbne

Hvis du gemmer en ny fil, vil vinduet Gem som komme frem

### Gemme som en ny fil

1. Gå til Fil Gem som.

   Vinduet Gem som bør åbne

2. Indtast et nyt navn for din undertekstfil

3. Hvis du ønsker at gemme filen på en anden placering så gå til den nye placering i filbrowseren.

4. Hvis du ønsker at gemme filen i et andet format end formatet vist i formatlisten for undertekster så vælg et andet format.

5. Hvis du ønsker at gemme filen i en anden tegnkodning end standarden, som er angivet, så skift kodningen i listen over tegnkodninger.

6. Klik gem

### Valg af en tegnkodning

Hvis du bruger specielle tegn i din undertekstfil, skal du sikre dig, at din fil gemmes med en kodning, som understøtter de tegn.

Gemning af en fil, med et tegnkodning som ikke understøtter de specielle tegn, vil medføre tab af tegndata. Dette sker, når du forsøger at gemme flerbytetegn i enkeltbyte tegnkodning.

### Redigering af underteksthoveder

Nogle undertekstformater har filhoveder som indeholder information om filen. Du kan redigere disse felter i Gnome undertekster ved at

1. Gå tilFil Filhoveder.

   Vinduet for filhovedet vil åbne. Det har 4 faneblade.

2. Vælg fanebladet som svarer til formatet på din undertekstfil

3. Udfyld de ønskede felter.

4. Når du er færdig med indtastningen, tryk på o.k.

## Arbejde med undertekster

Denne hjælp viser tastaturgenvejene til specifikke funktioner. Alle funktionerne kan også udføres ved at benytte menuen Rediger i steden for tastaturet.

### Tilføje en undertekst

Nye undertekster tilføjes enten før eller efter den aktuelle undertekst.

### For at tilføje en ny undertekst efter den aktuelle undertekst

1. Tast Indsæt eller Control-Retur

### For at tilføje en ny undertekst før den aktuelle undertekst

1. Tast Skift-Control-Retur

### Flytte mellem undertekster

For at vælge undertekster kan du enten bruge din mus til at klikke på underteksten, eller når din musemarkør er i redigeringsvinduet, bruge tastaturgenvejene til at flytte rundt imellem underteksterne.

### For at gå til den næste undertekst

1. Tast Control-Side ned (Page Down)

### For at gå til den forrige undertekst

1. Tast Control-Side op (Page Up)

### Fjerne undertekster

1. Tast Slet (Delete/Del)

### Arbejde med flere undertekster

Undertiden kan du have brug for at vælge flere undertekster. Brug Skift for at vælge undertekster der ligger efter hinanden og Control for at udvælge enkelte undertekster.

For at vælge alle undertekster så tast Control-A

### Redigering af tekst

For at redigere i en undertekst

1. Vælg underteksten

2. Klik på redigeringsvinduet for at flytte musemarkøren ind i redigeringsvinduet

### Tekstformat

Et typeformat (fed, kursiv, understregning) kan kun bruges på hele linjen. Hvis du ønsker kun at formattere enkelte tegn så må du i øjeblikket redigere undertekstfilen i et tekstbehandlingsprogram.

### Fortryd og gendan

### For at fortryde en handling

1. Tryk Control- Z

### For at gendanne en handling

1. Tryk Control- Y eller Control-Skift-Z

### Klipning, kopiering, og indsættelse

Du kan klippe, kopiere og indsætte teksten i en undertekst.

### For at kopiere tekst

1. Control- C

### For at klippe tekst

1. Control- X

### For at indsætte tekst

1. Control- V

## Manipulering af undertekster

### Indstille undertekstenheder

I Gnome undertekster kan du indstille og justere undertekster i tidsenheder (minutter og sekunder) eller via en billedrate. Standardenheden er tid.

### For at bruge billedrate

1. Gå til Vis Billedrate.

### For at bruge tidsenheder

1. Gå til Vis Tidsenhed.

### Justering af tidspunkter

1. Hvis du kun ønsker at juster tidspunkterne på nogle undertekster så vælg de undertekster, du ønsker at justere tidspunkt på

2. Gå til Tidspunkter Juster.

3. Vælg det nye starttidspunkt på den første undertekst og det nye starttidspunkt på den sidste undertekst

### Skifte tidspunkter

Skiftning af tidspunkter gør at du kan flytte en eller flere undertekster frem eller tilbage med et bestemt tidsforløb. Til forskel fra funktionen Juster undertekster påvirker skiftning af undertekster ikke varigheden af underteksterne.

### For at bruge skiftning af undertekster

1. Vælg hvilke undertekster du ønsker at forskyde. Hvis du ønsker at forskyde tid/billedrate på en undertekst og/eller alle undertekster før eller efter en specifik undertekst, så vælg den undertekst. Hvis du ønsker at forskyde mere end en specifik undertekst så vælg alle de undertekster, du ønsker at forskyde.

2. Gå til Tidspunkter Forskyd.

3. Indtast i tidsforløb (eller billedrater, hvis du bruger billedrateenheden) som dine undertekster skal justeres efter. Hvis du ønsker at flytte underteksterne tilbage, indtast en negativ værdi ellers indtast en positiv værdi.

4. Vælg hvordan du vil forskyde dine undertekster.

5. Klik forskyd for at forskyde underteksterne.

### Indstilling af inddata- og videobilledrater

Når du åbner en video vil Gnome undertekser ikke automatisk indstille billedraten på videoen.

Gnome undertekster manipulerer undertekster baseret på tid, uanset visningstilstand. Når du ændrer videobilledraten vil Gnome undertekster derfor justere billedraterne for at kompensere for ændringen. Varigheden af underteksten forbliver den samme.

Hvis dit undertekstformat bruger billedrater til at afgøre, hvornår en undertekst vises (MicroDVD), kan en ændring af videobilledraten gøre at dine undertekster mister deres synkronisering.

### Indstilling af videobilledraten

1. Gå til Tidspunkter Videobilledrate og vælg den ønskede billedrate.

### Indstilling af inddatabilledraten

1. Gå til Tidspunkter Indtast billedrate og vælg den ønskede billedrate.

## Arbejde med videoer

### Åbning og lukning af en video

### For at åbne en video

1. Gå til Video Åbn

### For at lukke en video

1. Gå til Video Luk

### Afspilning

Gnome undertekster vil afspille videoen i visningsvinduet med dine undertekster.

### Søg til udvælgelse

Du kan gå til det sted i en indlæst video, hvor en undertekst starter

### Søgning til en undertekst

1. Gå til Video Søg til udvælgelse

### Indstilling af start- og slutsteder på underteksten

Du kan indstille start- eller slutsted på underteksterne, baseret på stedet hvor den indlæste video er sat på pause.

### For at indstille starttidspunkt for undertekst

1. Gå til Video Indstil start af undertekst

### For at indstille sluttidspunkt

1. Gå til Video Indstil slutning på undertekst

## Hvor du kan få yderligere hjælp

### Forum

Spørgsmål og generel diskussion henvises til Forum (der kræves ikke registrering).

### E-post-liste

Du er måske heldig og får et hurtigt svar ved at spørge på e-post-listen (archives er tilgængelige) Spørgsmål skal stilles på engelsk.

### Fejl og funktioner

Fejl og ønsker om funktioner kan sendes til den officielle Gnome Bugzilla.